搵緊幾何學上講嘅定向嘅話，請睇〈**定向 (幾何學)**〉。
萬國定向標誌
**定向**（orienteering，簡稱 O），原本叫**野外定向**，係一類體育活動，係種尋寶遊戲，玩家要識搵路（navigation）技巧，曉用地圖同指南針，由一點去到另一點。通常玩嘅地方，玩家都係唔熟路，唔熟個地形。玩嗰陣，玩家會收到一張特製嘅地圖，叫定向圖，圖上有好多控制點。定向原本係訓練軍官用，用來練習響地上便搵路，之後就發展到有好多款。最耐，最多人玩嘅，就當然係行路定向（foot orienteering），其他玩法都係由佢而來，規則同型式只係稍稍改下，大同小異。基本來講，任何用地圖搵路，計時嘅比賽，都叫定向。定向有一系列嘅世界賽，包括世界運動會（World Games）。

早期嘅定向運動多數喺郊野地方玩，所以叫**野外定向**，後尾發展到喺市區甚至室內地方都玩得，呢一類玩法又叫**城市定向**。

定向運動
----

爬山單車定向
定向可以同唔交通方法夾，變成唔同向玩法。呢啲變法有各自架生同策畧，有一啲特定嘅比賽規則，亦有比賽路綫設計亦有唔同。

* 行路定向（Foot orienteering）
* 單車定向（Mountain bike orienteering）
* 滑電定向（Ski orienteering）
* 沿徑定向（Trail orienteering）
* 無綫電定向（Radio orienteering）（，包括fox Oring）
* 獨木舟定向（Canoe orienteering）
* 騎定向（Mounted orienteering）
* 耐力定向（Rogaining）
* Adventure racing
* Fell running (including mountain marathon)

機構
--

### 世界

世界層面，有萬國定向總會（International Orienteering Federation，簡寫IOF），負責定例同指引，亦管四類賽事，即行路定向、單車定向、滑雪定向同傷健定向。 個會總部喺芬蘭，主力發展定向運動，促進定向發展同埋搞有吸引力嘅賽事。一九七七年起，個會亦係IOC認可。

### 各國

睇埋：International Orienteering Federation Members
多國都有負責定向嘅機構，負責該國定例。好似英國定向總會就係負責英國咁，佢下便有十三個成員組織。

### 地區

一國之內可能有分區組織。佢哋通常唔會定例，但會喺區內協調各會，例如等佢哋賽事唔會撞期。

### 地方

定向會通常限喺自己地方，係自國組識屬會。好多會都會將賽事公開畀人玩。會亦都會搞練習、訓練、同社交活動。**公開會**係任何人都參加得，並無限邊個先參加得。而**團體會**通常限會員同某個團體有關，例如英軍定向會（BAOC，British Army Orienteering Club） 就只係主要畀英軍人員參加。

### 相關運動

* 萬國耐力定向總會負責耐力定向（rogaining） 。
* 美國同歐洲有唔同機構搞騎定向（Mounted orienteering）
* 萬國業餘無綫電同盟（International Amateur Radio Union）負責搞無綫電定向（amateur radio direction finding）。

術語同變化
-----

世界定向術語通用英文，但英文國之間都有啲唔同，如下表。



| 總會 | 英國 | 美國 |
| --- | --- | --- |
| event |  | meet |
| competition |  | race |
| control description list | control description sheet | clue sheet |
| [control] flag | banner/flag/kite |  |
| [course] planner |  | [course] setter |
| [event] controller |  | [event] checker |

史
-

內文：定向史
定向係由瑞典來，源自19世紀。定向個名，orienteering，喺1886年第一次用，指靠地圖同指南針，穿過未知嘅地方。 喺瑞典，最初係地上軍事訓練，變成軍官比賽，再流入民間。去到1897年，響挪威搞咗第一次公開賽。

最初嘅定向賽，地點都係揀啲靚嘅地方，有天然，有人工。瑞典1901年第一次公開賽，就揀咗兩間古老嘅敎堂，Spånga kyrka 同埋Bromma kyrka （圓敎堂，round church）
。

2007年烏克蘭基輔搞嘅世界定向錦標賽。中途賽事冠軍，瑞士嘅Simone Niggli-Luder同埋法國嘅Thierry Gueorgiou
定向喺1930年代開始流行，原因係當時指南針平得來又夠可靠。1934年，有過廿五萬人玩定向，而且重傳到去芬蘭、瑞士、蘇聯同匈牙利。第二次世界大戰之後，定向傳透成個歐洲，現去到亞洲、北美洲同有大洋洲。1959年喺瑞典，就開咗個會，當時有十二國代表，奧地利、保加利亞、捷克斯洛伐克、丹麥、芬蘭、東德、西德、匈牙利、挪威、瑞典、瑞士同南斯拉夫。1961年，十國歐洲代表，立咗個萬國定向總會。個會亦幫各國開屬會。2006年計，有67國總會係成員。呢啲總會搞自國同世界各項錦標賽。2003年之前錦標賽係兩年一屆，當年起一年一屆。

呢段時間，定向始終喺瑞典內至多人玩。兩個最古老嘅賽事，可以追到去1940年代。1965年來，至大嘅定向賽，每年都有搞，近年有萬五人參加。（睇埋Jukola relay、 Tiomila同埋O-Ringen）。

比賽同結果
-----

喺控制點嘅定向賽員
### 基本

比賽係用比試玩家搵路技巧、專注力、同埋走得幾快。大師級係體能、走速都有好高要求。為咗公平起見，玩嘅人係開始比賽先有定向圖，同組嘅人係出發至少隔一分鐘 。

每程嘅目標，係跟住控制點之間最快嘅路。最快嘅路，唔一定係最短嘅路，同揀路好有關係。

### 地圖

定向圖
詳細咁睇定向圖，路綫係印紫綫加喺原圖之上
定向賽會用預先特制嘅定向圖。圖係地形圖，但比一般圖更加詳細。圖比例為一比萬五或者一比一萬。格綫係跟磁北。圖例有定萬國定向總會所訂，例嘅符號係設計到，唔同文化背景同母語嘅都讀得明。

### 路綫

路綫標喺定向圖一例
定向賽事係畀有好多路綫（course），有按體格，亦有按技巧難度，畀唔同玩者嘅需要。定向路綫通常喺地圖上用紫或紅表示。三角形代表起點，孖綫圈代表終點。

#### 年紀同性別分班

大賽係分年紀同性別比賽，男用 M（Man）表示，女用 W（Women）表示。後加數字表示實齡幾多。好似M35呢班，就係畀實齡35歲嘅男人。有時幾班會走同一條綫。例如M60好多同W50共向一條路綫，M65 同 W55都係一樣。賽果同常係由分班出。

#### 能力而分路綫

細賽會有按能加行唔同綫。美國 同英國有用色，分開唔同難道嘅路綫。短易嘅綫畀細人或者初哥，難嘅綫要多啲技巧同體能，專畀有經驗嘅玩家。

#### 永久路綫同其他賽事

有啲定向會有永久路綫，畀個人、會做訓練。唔標準嘅永久標記代控制點燈龍，定向圖免費派畀公眾。呢啲路綫通常喺公家地方，但唔係完全開放，例如只係開日頭。呢啲會亦都搞唔正式嘅練習實同訓練。

### 控制點同控制點提示表

控制點明細表（圖解）
控制點（Control point）係放喺地圖上嘅一點，佢嘅地理特徵，好清楚咁到地面實境嘅對應到。控制點當地，會放咗個橙白燈籠。賽員會收到控制點提示表（Control description sheet），上便有提示控制點，實際係放正喺邊個位。例如，放喺一嚿五米高嘅大石嘅北便。提示用符號表示，由萬國定向總會發出，叫標準控制點提示（*IOF Control descriptions*）。

### 控制咭同釘窿

玩嘅人一定帶住張**控制咭**，喺起點，出發前要交畀人檢查，過終點，要交返出來。賽員到咗控制點，會喺咭度做記認，以示到咗同到啱。通常控制點有專門嘅釘窿機，亦有打印仔。之不過家下大賽有電子釘窿代替。

### 賽果

比賽通常係鬥快，邊個快邊個贏。之不過亦有其他計分法，例如奪分賽事同Trail-O。賽果好少即日計好，之不過會有臨時賽果。唔少賽事會將即晚賽果草稿放上網，幾日後會公告作實嘅結果。有埋電子釘窿，賽果可以去細到去，控制點到控制點之間嘅分段時間，用埋電腦軟件，可以造埋進度圖（Progressograph）。

### 安全

玩嘅人要顧自己安全。家下無規則點做，但有指引要跟住做。最基本係*對咭尾*（*stub check*）。賽員喺起點交出自己咭尾，到終點連控制咭都交埋。賽事職員會對下咭尾，睇下有無人唔見咗。有咗電子釘窿，職員可以拎個「未完成」（did not finish）報告。所有賽員無論玩唔玩得晒，都一定要去終點報到。

### 個人衣着

萬國定向總會例第廿一條，着乜衫比賽係放返畀各國機構。 例如英國例第7.1.1條，就要求全身連腳都要包實。有啲搞手機構會畀某類比賽着短褲，例如公園定向同街道定向咁。

早期標準係着運動衫，即係短褲加背心，喺草木多嘅地方比賽，無乜保護。之後就改為用尼龍做，輕身，專門用來跑定向嘅全身套裝。初頭定向衫都係啞色，但家下就主以多色為主。有啲定向會成訂做定向衫，有自己會嘅色，有自己會名。有啲賽員中意著拉架（lycra）緊身褲。有時重會着腳套（Gaiters）。定向鞋會比較輕身，底亦都有突釘方便通山走。

### 個人架生

指公指南針同量角指南針
玩定向基本架生有指南針，同埋戶外衣着。有啲地方，例如英國會要人為安全帶哨子。

有啲架生係專畀賽事用：

* 指公指南針（thumb compass），或者有短手繩嘅量角指南針（protractor compass）。
* 圖套用來護住張圖。
* 透明膠袖，戴喺前臂，用來揸住控制點明細。
* 護鏡護住對眼。
* 地圖板，有固定喺手柄，戴喺前臂，亦有掛帶放喺心口度（只係畀單車定向、滑雪定向同無綫電定向）。

另有例禁人用全球定位儀同其他電子搵路儀器，之不過無電綫定向有啲賽事會畀用。

* 無綫電定向員將地圖版放喺前臂無綫電定向員將地圖版放喺前臂
* 滑雪定向賽員，地圖掛喺心口度滑雪定向賽員，地圖掛喺心口度
* 單車定向賽員將地圖版定喺單車手柄單車定向賽員將地圖版定喺單車手柄

比賽形式
----

接力賽啱啱交接
### 傳統

傳統定向通常叫越野式。控制點係跟次序咁行，邊個走得快邊個贏。路綫通常係設計到最快路綫，但又唔係喺地圖，或者就咁行，一眼睇得出嘅路綫。

### 接力

接力賽係一隊賽員，個個都有份行條路綫，結果係隊嘅總時間決定。接力賽通常成批出發，而唔係逐個來。為咗減少賽員跟人，會有幾條並行嘅路綫。例如一隊三人，就有三條路綫，一人一條。為咗唔想人跟，邊隊行邊條先、邊條後都係唔同，例如甲乙丙三綫，次序可以係甲乙丙，乙丙甲，丙甲乙。有啲大賽，路綫交錯，交點有共用控制點。呢啲路綫，亦可以一條分兩段，原本三次，甲乙丙同子丑寅。每隊一定要走勻六段，但賽員可以有九種選擇，即甲子、甲丑、甲寅、乙子、乙丑、乙寅、丙子、丙丑、丙寅。

### 奪分

奪分玩法係定時之內，去越多控制點越好。呢隻玩法，係成班人一齊開始，限時完成。控制點可能按難度有唔同分數，每遲一分鐘就扣一啲分。邊個最多分邊個贏。

有款奪分式定向，叫耐力定向（rogaine），通常玩足廿四個鐘，要求玩家要有耐力。玩嘅範圍好大，地圖比例細。呢種玩法來係澳洲來。佢個英文名rogaine，係最早三個玩家Rod、Gail、同Neil Philips嘅名夾成，家下官方解做Rugged Outdoor Group Activity Involving Navigation and Endurance，即係粗放式戶外羣組活動，要搵路同耐力。

### 短走

伊斯坦保五日賽中，中間嘅短走賽
短走賽事，通常都喺市內公園或者市區地點。地圖比例大到去一比五千或四千。控制點放喺市區公園有嘅嘢度，好似長櫈、垃圾桶、雕像等。

### 夜賽

夜賽時，賽員會帶頭橙。控制點亦會用反光料，比賽策略由精確搵路變成搵嘢。賽員去到控制點就近，用燈掃射搵標誌。如果入黑前就開始，就會一齊出發，等大家都光暗時段都公平。兩個傳統會賽，Tiomila同Jukola，都包括有夜行。全程廿四個鐘嘅耐力定向，以及其他夜行定向，係唔理入夜唔入夜，賽員係可以揀唔休息。

### 跟繩

有種玩法係要賽員根住條繩，記低沿有乜嘢。呢款定向係畀細蚊仔同初玩定向嘅人學搵嘢。

### 準繩

準繩定向通常唔係鬥快，而係考賽員，對到地圖同地形，對得準嘅能力。例如傷健定向係唔計時，要挑出準嘅答案。呢類重有TREC式嘅騎定向，以及密集區無綫定向（Radio Orienteering in a Compact Area ，ROCA）。佢哋會喺控制點附近放啲假點，擾亂賽員視判斷。

定向同世運會
------

1996年起，一直有推動定向成為世運會項目，不過未見成功，之不過2001年定向就咗世界運動會（World Games）項目，亦都係夏季聾人世運會（Deaflympics）項目。支持者都知，定向喺電視同觀眾來無咁吸引。比賽地點離市區遠，時間長過其他比賽好多。近來努力發展一啲啱世運會嘅項目，好似公園定向、微型定向同短途接力。短走定向最有望加入世運會，可以觀賞，亦越來越來受歡迎。芝加高定向會（Chicago Orienteering club），定向有望加入世運會。

滑雪定向賽員
1998年，日本名古屋搞嘅第十八屆冬季世運會，菅平滑雪場雖則無相關嘅官方示範運動，之但係相關嘅萬國文化節，就有滑雪定向。萬國定向總會曾經2002年向世運會委員會申請將滑雪定向加入2006年冬季世運會，佢可以同冬季雙項（Biathlon）用埋同一場地。  之不過唔成功，因為委員會認為個活動大集中喺北歐各國，而觀眾同評述員要跟個活動有啲困難，亦要成本去搞新技術同賽果系統。2005年，委員會檢討賽事項目，證實將滑雪定向放入2014年各季世運會考慮之列。之不過，2006年11月28號，就決定唔會加任何新項目。

睇埋
--

* 指南針
* 越野跑
* 尋寶遊戲

註
-

1. ↑  "About Orienteering" (英文). The Canadian Orienteering Federation. 原著喺2008-10-02歸檔. 喺2008-08-11搵到.
2. ↑  "Orienteering" (英文). International World Games Association. 原著喺2006-01-08歸檔. 喺2008-09-29搵到.
3. ↑  "Sports" (英文). World Police Fire Games. 原著喺2008-10-01歸檔. 喺2008-09-29搵到.
4. ↑  "About us" (英文). International Orienteering Federation. 原著喺2008-08-02歸檔. 喺2008-08-11搵到.
5. ↑  "Rules and Guidelines" (英文). International Orienteering Federation. 原著喺2008-09-25歸檔. 喺2008-09-28搵到.
6. ↑  "About us". International Orienteering Federation. 原著喺2008-08-02歸檔. 喺2008-05-26搵到.
7. ↑  "IOF". International Orienteering Federation. 原著喺2008-07-22歸檔. 喺2008-05-26搵到.
8. ↑  "Vision and values". International Orienteering Federation. 原著喺2008-07-25歸檔. 喺2008-05-26搵到.
9. ↑  "Past&Present" (英文). International Orienteering Federation. 原著喺2008-08-02歸檔. 喺2008-09-28搵到.
10. ↑  "About British Orienteering". British Orienteering Federation. 原著喺2008-01-27歸檔. 喺2008-05-25搵到.
11. ↑  "BAOC Online". baoc.org.uk. 喺2008-09-28搵到. `{{cite web}}`: External link in ``|publisher=`` (help)
12. ↑  "International Rogaining Federation". www.rogaining.com. 喺2008-10-28搵到.
13. ↑  "International Amateur Radio Union" (英文). International Amateur Radio Union. 喺2008-11-13搵到.
14. 1 2 3  "Past & present" (英文). International Orienteering Federation. 原著喺2008-08-02歸檔. 喺2008-09-28搵到.
15. ↑  "Milstolpar i utvecklingen" (瑞典文). Svenska Orienteringsförbundet. 原著喺2007-09-26歸檔. 喺2008-09-29搵到.
16. ↑  "National Federations" (英文). International Orienteering Federation. 原著喺2006-12-27歸檔. 喺2006-02-19搵到.
17. ↑  "Orienteering: A Brief History" (英文). Orienteering Australia. 原著喺2008-07-19歸檔. 喺2008-11-13搵到.
18. ↑  Pulkkinen, Sanna. "The Jukola Relay is about much more than orienteering" (英文). Helsingin Sanomat. 原著喺2007-06-29歸檔. 喺2008-11-13搵到.
19. 1 2  "YOUR FIRST ORIENTEERING EVENT". orienteer.com. 原著喺2005-12-21歸檔. 喺2008-09-28搵到.
20. ↑  "Foot Orienteering" (英文). Orienteering Queensland. 喺2008-09-28搵到.
21. ↑  "International\_Specification\_for\_Orienteering\_Maps" (PDF). 原著 (PDF)喺2010-05-08歸檔. 喺2008-06-16搵到.
22. ↑  "The Map". www.williams.edu. 喺2008-09-28搵到.
23. 1 2 3  "DETAILS OF THE SPORT OF ORIENTEERING". 原著喺2001-04-12歸檔. 喺2008-09-28搵到.
24. ↑  "Courses and classes - cutting through the confusion" (英文). Wight Orienteers. 1997. 原著喺2008-11-19歸檔. 喺2008-09-28搵到.
25. ↑  "Orienteering Clue Symbols". www.williams.edu. 喺2008-09-28搵到.
26. ↑  "Orienteering". www.runningforfun.co.uk. 喺2008-09-28搵到.
27. ↑  "What is a permanent orienteering (O') course?". US Orienteering Federation. 原著喺2008-12-22歸檔. 喺2008-09-28搵到. `{{cite web}}`: Check date values in: `|date=` (help)
28. ↑  "Permanent orienteering courses" (英文). South London Orienteers and Wayfarers. 原著喺2008-08-28歸檔. 喺2008-09-28搵到.
29. ↑  "IOF Control descriptions" (PDF) (英文). International Orienteering Federation. 原著 (PDF)喺2010-03-10歸檔. 喺2008-09-30搵到.
30. ↑  "Your first orienteering event" (英文). orienteer.com. 原著喺2005-12-21歸檔. 喺2008-11-13搵到.
31. ↑  "Appendix I : Electronic Punching" (PDF). www.britishorienteering.org.uk. 原著 (PDF)喺2008-08-07歸檔. 喺2008-10-23搵到.
32. ↑  "Organisers are responsible for" (英文). British Orienteering Federation. 原著喺2008-08-04歸檔. 喺2008-11-13搵到.
33. ↑  "IOF Foot-O Rules". 原著喺2008-06-14歸檔. 喺2008-11-14搵到.
34. 1 2  "BOF Event Rules" (PDF). 原著 (PDF)喺2008-07-04歸檔. 喺2008-11-14搵到.
35. ↑  "Types of Orienteering Events". 喺2008-05-08搵到.
36. ↑  "Point-to-point orienteering (also called Cross-country orienteering)". 喺2008-05-08搵到.
37. ↑  "Internation Specification for Sprint Orienteering Maps" (PDF) (英文). International Orienteering Federation. April 15, 2008. 喺2008-09-28搵到.
38. ↑  "Night Navigation". 喺2008-05-08搵到.
39. ↑  "The String Course". US Orienteering Federation. 原著喺2008-04-07歸檔. 喺2008-05-08搵到.
40. ↑  Brady, Gerry (2008). "The Olympics, Orienteering and Ireland" (第94版). The Irish Orienteer. 喺2008-08-16搵到.
41. ↑  "Current Status of Orienteering in the Olympics" (英文). Chicago Area Orienteering Club. 喺2008-09-28搵到.
42. ↑  "Extensive discussion on the Olympic item" (英文). International Orienteering Federation. 原著喺2006-12-01歸檔. 喺2008-09-28搵到.
43. ↑  Rönnberg, Barbro (2002). "Ski Orienteering's Olympic Bid". *O-zine* (英文). International Orienteering Federation. 原著喺2006-12-09歸檔. 喺2008-09-28搵到.
44. ↑  Cararro, Franco (2002). "Review of the Olympic Programme and the Recommendations on the Programme of the XX Olympic Winter Games, Turin 2006" (英文). Olympic Programme Commission. 喺2008-09-28搵到.
45. ↑  Barbrod, Rönnberg (2005). "Green light for continued Olympic campaign" (PDF). *O-Zine* (英文). International Orienteering Federation. 原著 (PDF)喺2006-12-09歸檔. 喺2008-09-28搵到.
46. ↑  "Olympic programme updates" (英文). International Olympic Federation. 喺2008-09-28搵到.

出面網頁
----

|  |  |
| --- | --- |
|  | 維基同享有多媒體嘅嘢：**Orienteering** |

* International Orienteering Federation
* YouTube.com: Orienteering, USOF style
* Video: News package of an orienteering race from The Philadelphia Inquirer